
	Na temelju članka 11. Zakona o pravu na pristup informacijama („Narodne novine“, br. 25/13, 85/15 i 69/22), Odsjek Stručne službe Gradskog vijeća Grada Grubišnoga Polja objavljuje:

SAVJETOVANJE S JAVNOŠĆU
o Prijedlogu Pravilnika
o Programu javnih potreba u sportu
Grada Grubišnoga Polja

Na web stranici Grada Grubišnoga Polja objavljuje se Prijedlog Pravilnika o Programu javnih potreba u sportu Grada Grubišnoga Polja te se poziva zainteresirana javnost na Savjetovanje o istom.
Savjetovanje se provodi prije upućivanja Prijedloga ovog akta na sjednicu Gradskog vijeća s obzirom na to da se radi o općem aktu kojim se uređuje okvir za donošenje i provedbu Programa javnih potreba u sportu Grada Grubišnoga Polja te kojim se utječe na interese sportskih udruga, sportskih klubova, drugih korisnika u sportu i građana.
Donošenje Pravilnika o Programu javnih potreba u sportu Grada Grubišnoga Polja provodi se radi uređenja pravila i postupka za donošenje i provedbu Programa javnih potreba u sportu Grada Grubišnoga Polja.
	Postupak savjetovanja s javnošću provodi se s mogućnošću sudionika da elektronskom poštom na e-mail: strucnasluzba@grubisnopolje.hr dostave svoje komentare, primjedbe i prijedloge na obrascu koji se nalazi u prilogu ovog poziva do zaključno 5. studenog 2026. godine.
	Po završetku savjetovanja, svi pristigli prijedlozi i primjedbe bit će pregledani i razmotreni te će se o istima sastaviti Izvješće o usvojenim i odbijenim prijedlozima, a koje će biti objavljeno na web stranici Grada Grubišnoga Polja.
	Na temelju komentara sudionika Savjetovanja formulirat će se Prijedlog Pravilnika o Programu javnih potreba u sportu Grada Grubišnoga Polja te će se uputiti Gradskom vijeću kao tijelu koje usvaja akt.
KLASA: 008-01/26-01/1
URBROJ: 2103-5-01/01-26-3
Grubišno Polje, 6. listopada 2026.
						
                    VODITELJICA

                   Kristina Vereš, v.r.

